૨૪ વર્ષની અંકિતા કિન્ડરગાર્ટન ટીચર છે. તે વિલે પાર્લે-જુહુમાં જ જન્મી અને મોટી થયેલી છે, પણ છેલ્લા દસ મહિનાથી તે ફૅમિલી સાથે વડોદરામાં રહે છે. ૨૨ વર્ષનો ચિંતન તેના પપ્પા જિગર કિલ્લાવાળા સાથે પોતાના રેલવે ટેલિકમ્યુનિકેશનના ફૅમિલી બિઝનેસમાં જોડાયેલો છે. પોતાના પ્રેમની શરૂઆત વિશે જણાવતાં ચિંતન કહે છે, ‘અમારી કૉલેજ તો જુદી-જુદી હતી, પણ કૉમન ફ્રેન્ડ્સ થ્રૂ અમે મળેલાં અને ત્યાર પછી એકબીજાને પસંદ કરવા લાગ્યાં. મેં તેને પ્રપોઝ કર્યું હતું જેની તેણે હા પાડી. ત્યાર બાદ ચારેક વર્ષ ફર્યા અને ગયા વર્ષે ઑક્ટોબરમાં અમે સગાઈ કરી.’